ཁོང་གི་མཚན་སྙན་རབ་ཏུ་རྒྱས་བས་ཁོང་དགེ་རྒན་ལ་བསྟེན་དུ་ཡོང་བའི་སློབ་མ་ཇེ་མང་ནས་ཇེ་མང་དུ་གྱུར།སྤྱིར་བཏང་གི་ལྷ་བཟོ་བ་ཞིག་གིས་སློབ་མ་གཉིས་ནས་གསུམ་སྐྱོང་ཐུབ་ན་རབ་ཏུ་བརྩི།ཡིན་ཡང་བཀྲ་ཤིས་རྒྱ་མཚོ་ལ་ནམ་རྒྱུན་སློབ་མ་བཅུ་ཕྲག་འགའ་ཡོད་ལ།ཁོང་གིས་གྲོང་ནང་གི་ར་སྐོར་དག་གླས་ནས་སློབ་མ་ཚོར་སློབ་ཁང་དང་སྡོད་ཤག་བསྐྲུན།ནངས་སྔ་ལངས་དང་དགོང་འཕྱི་ཉལ་བྱས་ནས་སློབ་མ་ཚོར་མཛུབ་སྟོན་དང་ཁོང་ཚོས་བྲིས་བའི་རི་མོའི་ལས་བྱར་དག་བཅོས་བྱས།ཅུང་མ་འགོར་བར་ནུ་བོ་ཆོས་གྲགས་ཀྱང་མཛུབ་ཁྲིད་ཀྱི་གྲལ་དུ་ཞུགས་ལ།ནུ་བོ་ཆུང་བ་བན་དེས་ཀྱང་རི་མོ་བསྐྱུར་ནས་སློབ་མ་ཚོ་བདག་གཉེར་གྱི་བྱ་བར་འགན་ཁུར་བྱས།